Skullerud «strålende fornøyd» etter midtbaneforsterkning
Hjemsted: Harstad Født: 08.08.1989 (25 år) Tromsø -debutdato: 25.03.2012 Høyde: 177 cm Matchvekt: 70 kg Andre klubber: Harstad IL, Glasgow Rangers Posisjon: Midtbane Landskamper: 2 Kilde: Molde Fotballklubb Den regjerende liga- og cupmesteren forsterker midtbanen sin før den kommende sesongen med den 25 år gamle harstadværingen Thomas Kind Bendiksen. Det opplyser klubben selv på sine nettsider. - Dette er en spiller jeg har hatt på det aldersbestemte landslaget i 2007, og er en spiller som har masse ferdigheter. Ganske enkelt en fantastisk type og en som passer flott inn i det treningsmiljøet vi har i klubben. I Molde vil den treningsvillige Thomas ta nye steg - og samtidig forsterke vårt lag, sier Molde-treneren. Han opplyser om at midtbanespilleren har skrevet under for tre år med klubben. - Han kan bekle flere posisjoner, og han er hentet for å være med på å bidra på banen. Vi er strålende fornøyd med å ha hentet Thomas til laget, sier Skullerud til VG, men ønsker ikke å love ham noen startplass allerede nå. Molde har i lenger tid fulgt den anvendelige spilleren, som forlater nyopprykkede Tromsø etter å ha spilt for klubben siden 2012. Denne sesongen var han en av klubbens viktigste spillere, for ifølge Tromsøs egne hjemmesider var det ingen som fikk flere minutter enn ham. Tromsø må se sin viktige midtbanespiller forlate klubben, men allerede har de fortserket laget foran Tippeligaen 2015. I tur og orden har klubben sikret seg Marcus Hansson (24), Christian Landu-Landu (22), Gudmund Taksdal Kongshavn (23), Magnar Ødegaard (21) og Gjermund Åsen (23), skriver avisa Nordlys. Kind Bendiksen sto uten kontrakt med Tromsø etter årets sesong, og det har vært ventet at han skulle forlate klubben. Han har tidligere spilt for skotske Rangers og hjembylaget Harstad.
Thomas Kind Bendiksen (25) forlater nyopprykkede Tromsø til fordel for Molde. Det er gulltrener Tor Ole Skullerud strålende fornøyd med.